cyanic-selkie/wikianc huggingface dataset:
আন্তর্জাতিক কলকাতা পুস্তকমেলা
পশ্চিমবঙ্গ গ্রন্থমেলা
১৯৮০ সালে পশ্চিমবঙ্গ সরকারের শিক্ষা বিভাগ কলকাতা বইমেলার আগে ডিসেম্বর মাসের শেষদিকে ১০-১২ দিন সময় নিয়ে অপর একটি বইমেলার আয়োজন করেন। ১৯৮৪ সাল থেকে ১৯৯৪ সাল পর্যন্ত দশ বছর নিয়মিত এই বইমেলার আয়োজন করা হয়েছিল। এই বইমেলাটির নাম ছিল ‘পশ্চিমবঙ্গ গ্রন্থমেলা’। লোকমুখে মেলাটি ‘সরকারি বইমেলা’ নামে পরিচিত ছিল। প্রথম গ্রন্থমেলা আয়োজিত হয়েছিল পার্কসার্কাস ময়দানে। পরে এই মেলা আয়োজিত হতে থাকে সেন্ট পলস ক্যাথিড্রালের উলটো দিকের মাঠে। এই বইমেলায় ভিন রাজ্যের প্রকাশকেরাও অংশ নিতেন। কিন্তু তবুও এই মেলাটি কলকাতা বইমেলার মতো জনপ্রিয়তা অর্জনে ব্যর্থ হয়। এই বইমেলার একটি মুখ্য উদ্দেশ্য ছিল কলকাতা ও পার্শ্ববর্তী জেলার গ্রন্থাগারগুলির বই কেনায় বিশেষ সুবিধা দান। এই মেলার প্রধান উদ্যোক্তা ছিলেন ন্যাশানাল বুক এজেন্সির সুনীল বসু। তিনি মারা যাওয়ার পর এই মেলা আয়োজনের ব্যাপারে সরকারের আগ্রহ কমে আসে। এছাড়া যে বঙ্গীয় প্রকাশক সভা এই মেলা আয়োজনে এক গুরুত্বপূর্ণ ভূমিকা গ্রহণ করত, তারাও পাঠ্যপুস্তককেন্দ্রিক প্রকাশন সংস্থা হয়ে পড়ায় উদ্যোগের অভাবে শেষ পর্যন্ত পশ্চিমবঙ্গ গ্রন্থমেলা বন্ধ হয়ে যায়। ১৯৯০-এর দশকের শেষভাগে অবশ্য আর একবার বঙ্গীয় প্রকাশক সংস্থা ও পশ্চিমবঙ্গের তদনীন্তন যুবকল্যাণ ও ক্রীড়ামন্ত্রী সুভাষ চক্রবর্তীর উদ্যোগে নেতাজি ইন্ডোর স্টেডিয়ামে বিদেশি মডেলে একটি ছোটো বাংলা বইমেলার আয়োজন করা হয়েছিল। পশ্চিমবঙ্গ গ্রন্থমেলা বন্ধ হয়ে যাওয়ার পর কলকাতা বইমেলা পশ্চিমবঙ্গ সরকারের থেকে নানা সুযোগসুবিধা পেতে শুরু করে।
কলিকাতা পুস্তকমেলা, ১৯৯৭
১৯৯৭ সাল কলকাতা বইমেলার ইতিহাসে একটি স্মরণীয় বছর। এই বছর বইমেলার থিম ছিল ফ্রান্স; থিম প্যাভিলিয়নটি সাজানো হয়েছিল প্যারিসের ল্যুভর মিউজিয়ামের আদলে। বইমেলার উদ্বোধন করেছিলেন স্বনামধন্য ফরাসি সাহিত্যিক জাঁক দেরিদা। কিন্তু মেলাচলাকালীন একদিন ভয়াবহ অগ্নিকাণ্ডে পুরো মেলা অগ্নিদগ্ধ হয়ে। ফলে প্রচুর টাকার ক্ষয়ক্ষতি হয় এবং ঘটনার ভয়াবহতায় হৃদরোগে আক্রান্ত হয়ে একজন দর্শনার্থীর মৃত্যু ঘটে। কিন্তু সরকার ও উদ্যোক্তাদের তৎপরতায় তিন দিন পরেই আবার নতুন করে বইমেলা শুরু করা হয়। এরপর থেকেই মেলার মাঠে ধূমপান ও আগুন জ্বালানো নিষিদ্ধ হয়ে যায়। খাবারের স্টলকে মূল মেলাপ্রাঙ্গণের এক কোণে স্থান দেওয়া হয়। অগ্নিকাণ্ডে সময় নিহত দর্শনার্থী যতীন শীলের স্মরণে প্রতি বছর মেলায় বার্ষিক পুরস্কার বিতরণীর পূর্বে দু’মিনিট নীরবতা পালন করা হয়।
কলকাতা পুস্তকমেলা ২০০১-বর্তমান
২০০১ সালে কলকাতা মহানগরীর ইংরেজি নাম "ক্যালকাটা" ("Calcutta") থেকে "কলকাতা" ("Kolkata") করা হলে, "কলিকাতা পুস্তকমেলা" বা "ক্যালকাটা বুক ফেয়ার"-ও নাম বদলে পরিণত হয় "কলকাতা পুস্তকমেলা" বা "কলকাতা বুক ফেয়ার"-এ। ২০০৭ সালে পরিবেশ রক্ষা সংক্রান্ত একটি মামলার পরিপ্রেক্ষিতে ময়দানের পরিবর্তে বিধাননগরের যুবভারতী ক্রীড়াঙ্গণ-সংলগ্ন একটি অপেক্ষাকৃত ছোটো মেলাপ্রাঙ্গণে বইমেলার আয়োজন করা হয়। ২০০৮ সালে একই ধরনের একটি মামলার পরিপ্রেক্ষিতে উদ্বোধনের আগের দিন মেলা বন্ধ হয়ে যায়। মেলার প্রাথমিক আয়োজন সেবার করা হয়েছিল পার্কসার্কাস ময়দানে। আনুষ্ঠানিকভাবে মেলার উদ্বোধন করা হলেও, সেবার প্রাতিষ্ঠানিকভাবে ‘কলকাতা পুস্তকমেলা’র আয়োজন করা হয়নি। বরং মার্চ মাসে ‘বইমেলা ২০০৮’ ব্যানারে পশ্চিমবঙ্গ সরকারের ক্রীড়া ও যুবকল্যাণ বিভাগের উদ্যোগে ও গিল্ডের সহযোগিতায় একটি মেলার আয়োজন করা হয়। কলকাতা পুস্তকমেলার ইতিহাসে এটি ছিল এক নজিরবিহীন ঘটনা। ২০০৯ সালে কলকাতা পুস্তকমেলা স্থানান্তরিত হয় সায়েন্স সিটির বিপরীতে সেই বহুপ্রস্তাবিত মিলন মেলা নামক অত্যাধুনিক মেলাপ্রাঙ্গণে। ২০০৯ সালেই "কলকাতা পুস্তকমেলা" নাম বদলে হয় "আন্তর্জাতিক কলকাতা পুস্তকমেলা"।
২০০৭ সালের বইমেলা বিতর্ক
thumb|২০০৯ সালের কলকাতা পুস্তকমেলায় জার্মান দূতাবাসের স্টল। পরিবেশ দূষণের প্রশ্নে কলকাতা হাইকোর্ট ‘কলকাতার ফুসফুস’ বলে অভিহিত ময়দানে যে কোনো রকমের মেলার আয়োজন নিষিদ্ধ করে দেন। ২০০৩ সালে পশ্চিমবঙ্গ সরকার আদালতকে জানিয়েছিলেন ইস্টার্ন মেট্রোপলিটান বাইপাসের ধারে একটি সুসংহত মেলাপ্রাঙ্গণ তৈরি করে সব মেলা ময়দান থেকে সেখানেই স্থানান্তরিত করা হবে। এরপর ২০০৫ সালে একটি আবেদনের প্রেক্ষিতে আদালত এক বছরের জন্য ময়দানে বইমেলার বিশেষ অণুমতি দিয়েছিলেন। ২০০৬ সালেও ময়দানে মেলার এক বিশেষ অণুমতি এই মর্মে আদালত দেন, যে এর পর থেকে আর সেখানে মেলার আয়োজন করা যাবে না। কলকাতার ময়দান একত্রিশ বছর কলকাতা পুস্তকমেলার স্থায়ী ঠিকানা হওয়ার সুবাদে এই মাঠটি অনেকের কাছেই স্মৃতিমেদুরতার কারণ ছিল। তাছাড়া, কলকাতার কেন্দ্রে আন্তর্জাতিক মানের এত বড় অণুষ্ঠান আয়োজনের বিকল্প কোনো জায়গা না থাকায় মেলা কর্তৃপক্ষ ময়দান থেকে বইমেলাকে স্থানান্তরিত করতে চাইলেন না। ফলে বিকল্প মেলাপ্রাঙ্গণ খোঁজার দুই বছরের প্রয়াস নিষ্ফলাই থেকে যায়।
কলকাতার লেখক-বুদ্ধিজীবী, সম্পাদক, সাংবাদিক ও বইপ্রেমীদের একাংশ হাইকোর্টের এই নির্দেশিকার বিরোধিতা করেন। সুনীল গঙ্গোপাধ্যায়, শীর্ষেন্দু মুখোপাধ্যায়, সমরেশ মজুমদার, সুচিত্রা ভট্টাচার্য, বুদ্ধদেব গুহ, মৃণাল সেন এবং কলকাতার মহানাগরিক (মেয়র) বিকাশরঞ্জন ভট্টাচার্য ৩১ জানুয়ারি ময়দানে এই রায়ের বিরুদ্ধে ময়দানে এক প্রতীকী বইমেলা উদ্বোধনী অণুষ্ঠানের আয়োজন করেন। এই অণুষ্ঠানের মুখ্য উদ্দেশ্য ছিল, বইমেলার প্রাণশক্তি যে ফুরিয়ে যায়নি, তা জানান দেওয়া।
পরিবর্তিত সময়সূচি অনুযায়ী সেই বছর কলকাতার উপকণ্ঠে বিধাননগরের যুবভারতী ক্রীড়াঙ্গণ সংলগ্ন মাঠে মেলার আয়োজন করা হয়। মাঠটি তুলনামূলকভাবে ছোটো হওয়ায়, মেলার আয়োজন যথাযথভাবে করা সম্ভব হয়নি।
বইমেলা ২০০৮
২০০৮ সালেও মেলা শুরুর চব্বিশ ঘণ্টারও কম সময় আগে পরিবেশ রক্ষণের প্রশ্নে হাইকোর্টের একটি রায়ে পার্কসার্কাস ময়দানে আয়োজিত মেলাটি বন্ধ করে দিতে হয়। মার্চ মাসে পশ্চিমবঙ্গ সরকারের উদ্যোগে ও গিল্ডের সহযোগিতায় কলকাতা পুস্তকমেলার বদলে আয়োজন করা হয় ‘বইমেলা ২০০৮’-এর। এটি সরকারিভাবে ‘কলকাতা পুস্তকমেলা’ না হলেও, প্রকাশক ও গ্রন্থবিক্রেতাদের ক্ষতি ঠেকাতে আয়োজিত এই মেলা কলকাতার চিরন্তন বইমেলার আমেজই বয়ে আনে। গিল্ড কর্তৃপক্ষ বিশেষভাবে সমালোচিত হন, আইনি জটিলতার দিকটি যথাযথভাবে বিচার না করে পার্কসার্কাস ময়দানে বইমেলা আয়োজনের জন্য।
অংশগ্রহণকারী
thumb|আনন্দ পাবলিশার্স, কলকাতা পুস্তকমেলা, ২০০৯ thumb|কলকাতা বইমেলায় উইকিপিডিয়ার স্টল thumb|বিশিষ্ট প্রকাশন সংস্থা সাহিত্য সংসদের সুরম্য স্টল, কলকাতা পুস্তকমেলা, ২০০৯ কলকাতা পুস্তকমেলার অধিকাংশ স্টলেই বাংলা ও ইংরেজি বই পাওয়া যায়। বাংলা বই বিক্রেতাদের মধ্যে আনন্দ পাবলিশার্স, দে'জ পাবলিশিং, দেব সাহিত্য কুটির, মিত্র ও ঘোষ পাবলিশার্স, অভিযান পাবলিশার্স, রিভিউ প্রিভিউ, প্রতিভাস, পুনশ্চ, সাহিত্য সংসদ ও শিশু সাহিত্য সংসদ, দীপ প্রকাশন, তুলি কলম, ভাষা ও সাহিত্য, মণ্ডল বুক হাউস, সারস্বত লাইব্রেরি, অপর্ণা বুক ডিস্টিবিউটার্স, আত্মজা, বাণীশিল্প, করুণা প্রকাশনী, এশিয়া পাবলিশিং কোম্পানি, গ্রন্থনিলয়, পিপলস বুক সোসাইটি, চর্চাপদ, কবিতা পাক্ষিক, তুলসী প্রকাশনী, ভাষাবন্ধন প্রকাশনী, বিকল্প, প্রগ্রেসিভ পাবলিশার্স, এম সি সরকার অ্যান্ড সনস প্রাঃ লিঃ, রিফ্লেক্ট পাবলিকেশন, এবং মুশায়েরা, ভারবি, প্রকাশ ভবন, সাহিত্যম, বাউলমন প্রকাশন, নির্মল বুক এজেন্সি, তালপাতা, ক্যাম্প, উর্বী প্রকাশনী, বিশ্ববাণী প্রকাশনী, শশধর প্রকাশনী, প্যাপিরাস, কামিনী প্রকাশালয়, লালমাটি, জ্ঞানবিচিত্রা (ত্রিপুরা), অণুষ্টুপ, সাহিত্য তীর্থ, অমর ভারতী, পত্রলেখা, পারুল প্রকাশনী, উদবুশ, বঙ্গীয় সাহিত্য সংসদ, অণীক, রত্নাবলী, মনফকিরা, নাট্যচিন্তা ফাউন্ডেশন, অক্ষর পাবলিকেশানস (ত্রিপুরা), সেরিবান, নান্দীমুখ সংসদ, দে বুক কনসার্ন, সংস্কৃত পুস্তক ভাণ্ডার, পুস্তক বিপণি, নারায়ণ পুস্তকালয়, একুশ শতক, কৃত্তিবাস, প্রাইমা পাবলিকেশন, প্রতিক্ষণ, কবিতীর্থ, কম্পিউট্রনিক্স প্রকাশনী, নিউ এজ পাবলিশার্স প্রাঃ লিঃ, নবপত্র প্রকাশন, পত্র ভারতী, বিশ্ববঙ্গীয় প্রকাশন, কোরক, জয়দুর্গা লাইব্রেরি ও একবিংশ, মৌলিক লাইব্রেরি, কোরক, হরফ প্রকাশনী, গাঙচিল ও দোয়েল, সপ্তর্ষি প্রকাশন, ওরিয়েন্ট বুক কোম্পানি, ডি এম লাইব্রেরি, মৌসুমী প্রকাশনী, নাথ পাবলিশিং, একালের রক্তকরবী ইত্যাদি উল্লেখযোগ্য। ইংরেজি গ্রন্থবিক্রেতাদের মধ্যে টাইমলি বুকস, সিগাল বুকস, রূপা অ্যান্ড কো, পেঙ্গুইন ইন্ডিয়া, টাটা ম্যাকগ্রিউ হিল ইত্যাদি উল্লেখযোগ্য। ইউরোপের প্রায় প্রত্যেক বিজ্ঞানগ্রন্থ প্রকাশকই কলকাতা পুস্তকমেলায় স্টল দেন। এগুলির মধ্যে উল্লেখযোগ্য অক্সফোর্ড ইউনিভার্সিটি প্রেস, কেমব্রিজ ইউনিভার্সিটি প্রেস, ক্লুয়ার, স্প্রিঞ্জার ভারল্যাগ ইত্যাদি। বিভিন্ন বৈদেশিক দূতাবাস নিজ নিজ দেশের গ্রন্থসম্ভার নিয়ে কলকাতা পুস্তকমেলায় অংশগ্রহণ করে। ব্রিটিশ কাউন্সিল, ইউনাইটেড স্টেটস ইনফরমেশন সার্ভিস ও আলিয়াঁজ ফ্রাঁস সাধারণত স্টল দেয়। সাম্প্রতিক বছরগুলিতে ইউরোপীয় ইউনিয়ন, বাংলাদেশ ও লাতিন আমেরিকার বিভিন্ন দেশ মেলায় স্টল দিচ্ছে। পশ্চিমবঙ্গে কমিউনিস্ট সরকার প্রতিষ্ঠিত থাকার দরুন এবং পাবলিশার্স অ্যান্ড বুক সেলার্স গিল্ডে কমিউনিস্ট প্রভাব বেশি থাকার জন্য কিউবা দূতাবাস মেলায় অধিক গুরুত্ব পায়। চে গেভারা পোস্টার বিক্রি হয় ও তার ছবি সংবলিত টি-শার্ট পরার প্রবণতা দেখা যায়।
সংবাদ প্রতিদিন, আজকাল, দ্য স্টেটসম্যান, দ্য টেলিগ্রাফ ইত্যাদি কলকাতা-ভিত্তিক সংবাদ মাধ্যম বইমেলায় স্টল দেয়। দেশ পত্রিকার এক বিরাট মণ্ডপ নির্মাণ করা হয়। ভারতের কমিউনিস্ট পার্টি (মার্কসবাদী)-র মুখপত্র গণশক্তি পত্রিকাও স্টল দেয়। ২০০৯ সাল থেকে স্টল দিচ্ছে তৃণমূল কংগ্রেস মুখপত্র জাগো বাংলা পত্রিকা।
বিভিন্ন কলকাতা ও পশ্চিমবঙ্গ ভিত্তিক সংস্থাও স্টল দেয় কলকাতা পুস্তকমেলায়। এগুলির মধ্যে উল্লেখযোগ্য ভারতীয় সংগ্রহশালা, এশিয়াটিক সোসাইটি, কলকাতা, জুওলজিক্যাল সার্ভে অফ ইন্ডিয়া, বোটানিক্যাল সার্ভে অফ ইন্ডিয়া, জিওলজিক্যাল সার্ভে অফ ইন্ডিয়া, আর্কিওলজিক্যাল সার্ভে অফ ইন্ডিয়া ইত্যাদি সমীক্ষাসংস্থা এবং কলকাতা বিশ্ববিদ্যালয়, যাদবপুর বিশ্ববিদ্যালয়, রবীন্দ্রভারতী বিশ্ববিদ্যালয়, বর্ধমান বিশ্ববিদ্যালয়, নেতাজি সুভাষ মুক্ত বিশ্ববিদ্যালয়, পশ্চিমবঙ্গ প্রযুক্তি বিশ্ববিদ্যালয়, বিশ্বভারতী বিশ্ববিদ্যালয় ইত্যাদি বিশ্ববিদ্যালয়।
পশ্চিমবঙ্গ বাংলা আকাদেমি, পশ্চিমবঙ্গ নাট্য আকাদেমি, শিশু কিশোর আকাদেমি, লোকসংস্কৃতি ও আদিবাসী সংস্কৃতি কেন্দ্র ইত্যাদি পশ্চিমবঙ্গ সরকারের আকাদেমি ও গবেষণা সংস্থাগুলি পশ্চিমবঙ্গ নামাঙ্কিত একটি সুবৃহৎ মণ্ডপে স্টল দেয়। thumb|left|পশ্চিমবঙ্গ মণ্ডপ, কলকাতা পুস্তকমেলা, ২০০৯
অন্যান্য উল্লেখযোগ্য বার্ষিক স্টলগুলি হল:
একসময় কলকাতা পুস্তকমেলায় নিয়ম ছিল কেবলমাত্র প্রকাশকরাই মেলায় অংশ নেবে। পুস্তক বিক্রেতা বা পরিবেশকরা অংশ নিতে পারবেন না। এই নিয়ম ২০০০-এর দশকে তুলে নেওয়া হয়েছে। কারণ অনেক সময়েই দেখা যেত, মেলায় অংশ নেবার জন্য ছোটো ছোটো পুস্তকবিক্রেতারাও জোর করে বই প্রকাশ করতে বাধ্য হচ্ছেন।
সময়
আন্তর্জাতিক পুস্তকমেলা ক্যালেন্ডার অনুসারে জানুয়ারি মাসের শেষ বুধবার সূচনা হয় কলকাতা পুস্তকমেলার। শেষ হয় ফেব্রুয়ারি মাসের প্রথম বা দ্বিতীয় রবিবার। সাধারণত বারো দিন ধরে চলে এই মেলা। তবে প্রাকৃতিক বিপর্যয়, রাজনৈতিক ধর্মঘট বা অন্য কোনো কারণে মেলার স্বাভাবিক কর্মদিবস নষ্ট হলে নষ্ট দিনসংখ্যার হিসেবে মেলার মেয়াদ বাড়ানো হয়ে থাকে। মেলা চলাকালীন অনেক সময়ই নেতাজি জয়ন্তী (২৩ জানুয়ারি), সাধারণতন্ত্র দিবস (২৬ জানুয়ারি) এবং হিন্দু উৎসব সরস্বতী পূজা এই সময়কালের মধ্যে পড়ে যায়। সাধারণত দেখা যায় এই ছুটির দিনগুলিতে মেলায় স্বাভাবিকের তুলনায় অনেক বেশি মানুষ ভিড় জমাতে আসেন।
বইমেলার থিম
ফ্রাঙ্কফুট পুস্তকমেলার গেস্ট অফ অনার ধারণাটির আদলে কলকাতা পুস্তকমেলায় ‘ফোকাল থিম’ ধারণাটির সূত্রপাত ১৯৯১ সালে। থিম দেশ ধারণাটির প্রবর্তনের মাধ্যমে আন্তর্জাতিক স্তরে কলকাতা পুস্তকমেলার বিশিষ্ট স্থান নির্ধারণ ও বিভিন্ন জাতি ও ভাষার সঙ্গে পশ্চিমবঙ্গ তথা বাংলা ভাষার যোগসূত্রটি সুদৃঢ় করা হয়। প্রথমবার কলকাতা পুস্তকমেলার ফোকাল থিম ছিল ভারতীয় রাজ্য অসম। এরপর দুই বছর ভারতের অপর দুই রাজ্য ত্রিপুরা ও ওড়িশা ফোকাল থিম নির্বাচিত হয়। ১৯৯৪ সালে জিম্বাবুয়ে ছিল বইমেলার প্রথম বিদেশি ফোকাল থিম। ১৯৯৭ সাল থেকে নিয়মিত ভাবে কোনো বিদেশি রাষ্ট্রকে ফোকাল থিম নির্বাচিত করা হতে থাকে। মাঝে কেবল একবার ফোকাল থিম হয় ভারত (২০০১)। পশ্চিমবঙ্গ (১৯৯৫) ও বাংলাদেশ (১৯৯৯) একবার করে বইমেলার ফোকাল থিম নির্বাচিত হয়েছিল। সর্বশেষ যে ভারতীয় রাজ্যটি শেষবারের মতো ফোকাল থিম নির্বাচিত হয়, সেটি হল বিহার (১৯৯৬)।
থিম রাষ্ট্রের মণ্ডপটি মেলার কেন্দ্রে স্থাপিত হয়। অনেক প্রকাশকই তাদের বইয়ের সংগ্রহ এই থিম দেশটির কথা স্মরণে রেখে সাজান। মেলার মূল প্রবেশদ্বারগুলি থিম দেশের কোনো না কোনো সৌধের আদলে গড়ে ওঠে। একটি প্রতিযোগিতার ভিত্তিতে এই প্রবেশপথগুলি অবশ্য তৈরি করেন কলকাতার ছাত্ররাই। থিম দেশের কোনো অগ্রণী সাহিত্যিক মেলার প্রধান অতিথির আসনটি অলংকৃত করেন। আজ অবধি শামসুর রহমান, গুন্টার গ্রাস, রিচার্ড ডাওকিন্স, মারিয়া ফার্নান্দো স্যান্তিগো প্রমুখ ব্যক্তিত্বরা এই আসনটি অলংকৃত করেছেন। উদ্বোধন অণুষ্ঠানে থিম দেশের রাষ্ট্রদূত বা রাষ্ট্রপ্রধান সম্মানিত অতিথিরূপে উপস্থিতও থাকেন।
২০০৫ সাল থেকে নতুন অংশগ্রহণকারী বিদেশি রাষ্ট্রগুলির একটিকে গেস্ট অফ অনার বা সাম্মানিক অতিথির আসন দেওয়ার প্রথা চালু হয়। এই দেশটি মেলায় দ্বিতীয় থিম রাষ্ট্রের সম্মান পায়। কলকাতা পুস্তকমেলার সম্মানিত অতিথি রাষ্ট্রের মধ্যে উল্লেখযোগ্য ছিল অস্ট্রেলিয়া (২০০৭)।
ফ্রান্সই একমাত্র রাষ্ট্র যা দুইবার বইমেলার থিম নির্বাচিত হয়েছে। এছাড়া কোনো দেশ একের অধিকবার থিম নির্বাচিত হয়নি। তবে বাংলাদেশ মাত্র একবার থিম নির্বাচিত হলেও, কলকাতা পুস্তকমেলায় এই রাষ্ট্রের বিশেষ কদর দেখা যায়। প্রত্যেকবারই এই দেশের প্যাভিলিয়নটি বিদেশি প্যাভিলিয়নগুলির মধ্যে থেকে বিশেষ দৃষ্টি আকর্ষণ করে এবং বহু মানুষ এই মণ্ডপে ভিড় জমান। প্যাভিলিয়নটি বাংলাদেশের কোনো ইতিহাসপ্রসিদ্ধ সৌধের আদলে নির্মিত হয়। মণ্ডপের ভিতরে ছোটো ছোটো স্টলে বাংলা একাডেমী সহ বিভিন্ন সরকারি ও বেসরকারি প্রকাশন সংস্থার গ্রন্থসমাবেশ ঘটে। এছাড়া অনেক কলকাতাভিত্তিক প্রকাশক ও গ্রন্থবিক্রেতা কলকাতা থেকে প্রকাশিত বইয়ের পাশাপাশি বাংলাদেশী গ্রন্থের প্রচার ও বিক্রয় নিজস্ব উদ্যোগে করে থাকেন।
বিশেষ প্রাঙ্গণ
কলকাতা পুস্তকমেলায় প্রকাশক ও গ্রন্থবিক্রেতাদের নিজস্ব স্টল ও প্যাভিলিয়ন ছাড়াও বেশ কয়েকটি বিশেষ প্রাঙ্গণ ও মণ্ডপ দেখা যায়। এগুলি হল :
অনুষ্ঠান
thumb|কলকাতা পুস্তকমেলার সাধারণ ইংরেজি লোগো। এটি মেলার বাংলা লোগোটিরই ইংরেজি সংস্করণ কলকাতা বইমেলা উপলক্ষে আয়োজন করা হয় বেশ কিছু অনুষ্ঠানের, যেগুলির মধ্যে অনেকগুলিই ঐতিহ্যবাহী :
মোহাম্মদ শাহজাহান ওমর
'''মো. শাহজাহান ওমর''' (জন্ম: ২৪ ডিসেম্বর ১৯৪৭) হচ্ছেন বাংলাদেশের স্বাধীনতা যুদ্ধের একজন বীর মুক্তিযোদ্ধা, অবসরপ্রাপ্ত সেনা কর্মকর্তা ও রাজনীতিবিদ।  স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।
জন্ম ও শিক্ষাজীবন
মো. শাহজাহান ওমরের পৈতৃক বাড়ি ঝালকাঠি জেলার রাজাপুর উপজেলার সাংগর গ্রামে। তার বাবার নাম আবদুল হামিদ এবং মায়ের নাম লালমন বেগম। তার স্ত্রীর নাম মেহজাবিন ফারজানা ওমর। তাদের এক মেয়ে ও এক ছেলে।
কর্মজীবন
পাকিস্তান সেনাবাহিনীর সেনা কর্মকর্তা মো. শাহজাহান ওমর ১৯৭১ সালে পাকিস্তানের শিয়ালকোটে কর্মরত ছিলেন। আগস্ট মাসের মাঝামাঝি সেখান থেকে পালিয়ে ভারতে যান এবং যুদ্ধে যোগ দেন। তাকে ৯ নম্বর সেক্টরের টাকি সাব-সেক্টরের বরিশাল বেইজের অধিনায়ক হিসেবে নিয়োগ দেওয়া হয়। তিনি বরিশাল এলাকায় একের পর এক পাকিস্তানি সেনাদের ওপর আক্রমণ চালিয়ে তাদের দিশেহারা করেন। চাচৈর যুদ্ধের কয়েক দিন পর রাজাপুরের যুদ্ধে তিনি আহত হন।
আটা
আটা একটি শস্যজাত খাদ্য যা গম চূর্ণ করে প্রস্তুত করা হয়। এটি ময়দার অণুরূপ একটি খাদ্য। আটার একটি অপ্রচলিত বাংলা নাম হচ্ছে গোধুমচূর্ণ। গম চূর্ণ করে আটা প্রস্তুতকালে গমের খোসা প্রচুর পরিমাণে আটার ভেতর রয়ে যায় বলে আটার গুঁড়ার মধ্যে লালাভাস দেখা যায়।
ইতিহাস
প্রথমদিক থেকে প্রাপ্ত প্রত্নতাত্ত্বিক নিদর্শন থেকে জানা যায় খ্রিস্টপূর্ব ৬০০০ অব্দে মানুষ পাথরের মধ্যে গমের বীজ গুঁড়ো করে আটা তৈরি করতো। রোমানরাই সর্বপ্রথম বীজ থেকে ময়দা তৈরীর মিল কারখানা তৈরি করে। ১৮৭৯ সালে, শিল্পযুগের শুরুর দিকে লন্ডনে সর্বপ্রথম বাষ্পচালিত মিল বসানো হয়। ১৯৩৯ সালের দিকে কিছু ময়দায় লৌহ, নিয়াসিন, থায়ামিন এবং রাইবোফ্লাভিন মেশানো শুরু করে। ১৯৯০ এর দিকে ফলিক এসিড যোগ করা শুরু হয়।
ব্যবহার
এটি একটি শর্করা জাতীয় খাদ্য। লাল আটায় ক্যালরির পরিমাণ তুলনামূলকভাবে কম। অন্যদিকে আঁশের পরিমাণ বেশি। ফলে লাল আটার তৈরি রুটি একদিকে পুষ্টিকর অন্যদিকে স্বাস্থ্যসম্মত। আটার প্রধান ব্যবহার হলো আটা থেকে রুটি ও পরোটা তৈরি করা। বাংলাদেশের যেমন ভাত, ভারত ও পাকিস্তান ইত্যাদি বহু দেশের মানুষের প্রধান খাদ্য আটার তৈরী রুটি। এছাড়া আটা দিয়ে নানা রকম পিঠা, বেগুনী ইত্যাদি তৈরী করা হয়।
ময়দা
আটা ও ময়দা কার্যত প্রায় একই জিনিস। গম পিষেই ময়দা তৈরী করা হয়। আটা খোসা সহ মেশিনে গুঁড়া করা হয়, ময়দা একটা মেশিনে খোসা ছাড়িয়ে ময়দা তৈরী করা হয়। তবে আটা থেকে ময়দার দাম খানিকটা বেশি। গম থেকে আটা তৈরি করা হয়। সাধারণত রুটি তৈরিতে আটা ব্যবহার করা হয়। বাংলাদেশে ঘরোয়া পরিবেশে আটা বেশি ব্যবহৃত হয়। ময়দা দিয়ে বিভিন্ন খাদ্যদ্রব্য তৈরি করা হয়- যেমন- পিঠা, কেক, পাউরুটি, রুটি, পরটা ইত্যাদি খাদ্যদ্রব্য তৈরি করা হয়। নানরুটি বা তন্দরুটিতে ময়দা ব্যবহার করলে তা ভাল ফোলে।
মোহাম্মদ শাহজাদা হোসেন
মোহাম্মদ শাহজাদা হোসেন (জন্ম: ১০ সেপ্টেম্বর ১৯৮৭ রাসাই) একজন বাংলাদেশী ক্রিকেটার। যিনি রাজশাহী বিভাগের হয়ে প্রথম শ্রেণির ক্রিকেট খেলেন। তিনি ডানহাতি মাঝারি ফাস্ট বোলার এবং বাংলাদেশ ক্রিকেট বোর্ড একাদশেও প্রতিনিধিত্ব করেছেন।
১৯০৮ সালে বালিতে ওলন্দাজ হস্তক্ষেপ
১৯০৮ সালে বালিতে ওলন্দাজ হস্তক্ষেপ ইন্দোনেশিয়ার বালি দ্বীপের উপর ওলন্দাজদের ঔপনিবেশিক নিয়ন্ত্রণের চূড়ান্ত পর্যায় হিসেবে চিহ্নিত করা হয়। ১৯০৬ সালে বাল তে ওলন্দাজ হস্তক্ষেপের পর এটি বালিতে সপ্তম ও শেষ সামরিক হস্তক্ষেপ ছিল।
স্বরমুদ্রা
শব্দবিজ্ঞান ও সঙ্গীতশাস্ত্রে স্বরমুদ্রা (Timbre) বলতে কোনও সাঙ্গীতিক স্বরের ধ্বনিতরঙ্গের আকৃতিগত বৈশিষ্ট্যের কারণে মনের ভেতরে ঐ স্বরটির যে বিশেষ চারিত্রিক ধর্ম উপলব্ধ হয়, তাকে বোঝায়। অন্য ভাষায় বললে দুইটি সাঙ্গীতিক স্বরের স্বরতীক্ষ্ণতা (যা ধ্বনিতরঙ্গের প্রধান কম্পাংকের সাথে সম্পর্কিত), স্বরোচ্চতা (যা ধ্বনিতরঙ্গের বিস্তারজনিত তীব্রতার সাথে সম্পর্কিত) ও স্থায়িত্বকাল যদি একই হয়, তাহলে স্বরের চতুর্থ যে চারিত্রিক বৈশিষ্ট্যের পার্থক্যের কারণে ঐ দুইটি স্বরকে একে অপর থেকে মনের ভেতরে স্বতন্ত্র বলে অনুভূত হয়, সেই বৈশিষ্ট্যটিই হল স্বরমুদ্রা। কোনও স্বর যে নির্দিষ্ট উৎসের (যেমন কোনও বাদ্যযন্ত্র বা প্রাণীর কণ্ঠ) কম্পনের ফলে সৃষ্ট হয়, সেই উৎসটির বিভিন্ন ভৌত ধর্ম ঐ স্বরটির ধ্বনিতরঙ্গের আকৃতির চরিত্র তথা সেটির স্বরমুদ্রা নির্ধারণ করে। যেমন একটি ধ্বনি সেতারে বাজালে যে মনের ভেতরে যে স্বরমুদ্রাটি অনুভূত হবে, ঐ একই তীক্ষ্ণতার ও একই উচ্চতার ধ্বনি একই সময় ধরে বাঁশিতে বাজালে ভিন্ন একটি স্বরমুদ্রা অনুভূত হবে। অর্থাৎ স্বরমুদ্রা কোনও উৎস বাদ্যযন্ত্র বা কণ্ঠস্বরকে শনাক্ত করতে সাহায্যকারী ধর্ম। স্বরমুদ্রাকে ধ্বনিমুদ্রা, ধ্বনিগুণ বা স্বরগুণ (Tone quality), স্বর-রঙ (Tone colour), জাতি, ইত্যাদি নামেও ডাকা হতে পারে।
১৯০৮ সালে বালিতে ওলন্দাজ হস্তক্ষেপ
আফিম চাষের একচেটিয়া আধিপত্য বিস্তার ও রীতিনীতি আরোপ করার জন্য ওলন্দাজেরা প্রচেষ্টা করলে তার বিরুদ্ধে বালীয়দের বিদ্রোহের দমনপীড়নের মাধ্যমে এই সামরিক হস্তক্ষেপের সূত্রপাত হয়েছিল৷ কারাঙ্গসেমের রাজা এই একচেটিয়া আধিপত্যের বিরোধিতা করেছিলেন, যার ফলে ক্লুংকুং-এর রাজধানীতে দাঙ্গা শুরু হয়। বালীয়রা একজন জাভাই আফিম ব্যবসায়ীকে হত্যা করলে গেলগেলেও দাঙ্গা শুরু হয়ে যায়।
স্বরমুদ্রা
স্বরমুদ্রার প্রকৃতি ও উপাদানসমূহ
যখন কোনও বাদ্যযন্ত্রকে বাজিয়ে একটি সাঙ্গীতিক স্বর উৎপাদন করা হয়, তখন সেই বাদ্যযন্ত্রটি আপাতদৃষ্টিতে একটি নির্দিষ্ট কম্পাংকে কম্পিত হয়ে একটি সরল ধ্বনিতরঙ্গ সৃষ্টি করে। কিন্তু বাস্তবিকভাবে বাদ্যযন্ত্রটি কেবল একটিমাত্র কম্পাংকে কম্পিত হয় না, বরং অনেকগুলি কম্পাংকের সমষ্টিগত একটি কম্পাংকে কম্পিত হয়ে একটি জটিল ধ্বনিতরঙ্গ সৃষ্টি করে। যে ভিন্ন ভিন্ন কম্পাংকের উপাদান তরঙ্গগুলি মিশ্রিত হয়ে ঐ সামগ্রিক জটিল তরঙ্গটি সৃষ্টি হয়, সেগুলিকে আংশিক (partial) বলে। যেসব বাদ্যযন্ত্রে পরিস্কার ও নির্দিষ্ট তীক্ষ্ণতার স্বর উৎপাদন করে, সেসব ক্ষেত্রে ঐ ভিন্ন ভিন্ন কম্পাংকগুলি মোটামুটিভাবে একটি মূল কম্পাংকের একাধিক পূর্ণসাংখ্যিক গুণিতক হয়ে থাকে। মূল কম্পাংক ও এর পূর্ণসাংখ্যিক গুণিতক আংশিকগুলিকে উপসুর (harmonic) বলে। মূল কম্পাংক হল সেই কম্পাংক যেটির অনেকগুলি পূর্ণগুণিতক কম্পাংক থাকে, সাধারণত যেটির তরঙ্গের তীব্রতা সবচেয়ে বেশি হয় এবং বাদ্যযন্ত্রটি মূলত ঐ কম্পাংকেই বাজছে বলে অনুভূত হয়; মূল কম্পাকের তরঙ্গ বা আংশিকটিকে মৌলিক স্বর (fundamental note) বা প্রথম উপসুর (first harmonic) বলে। মূল কম্পাংকের চেয়ে বেশি কম্পাংকে অবস্থিত অন্য সব তরঙ্গ তথা আংশিকগুলিকে অধিস্বর (overtone) বলে; অধিস্বরগুলির তীব্রতা সাধারণত মৌলিক স্বর অপেক্ষা কম হয়ে থাকে। অধিস্বরগুলি দুই ধরনের হয়, সুরেলা ও বেসুরো। মূল কম্পাংকের পূর্ণগুণিতক কম্পাংকবিশিষ্ট আংশিকগুলিকে দ্বিতীয় উপসুর (second harmonic), তৃতীয় উপসুর (third harmonic), চতুর্থ উপসুর (fourth harmonic), ইত্যাদি নামে ডাকা হয়। এগুলিকে সামগ্রিকভাবে সুরেলা অধিস্বর (harmonic overtone) বলে, কেননা এগুলি সামগ্রিক স্বরটিকে এক ধরনের সুরেলা অনুভূতি প্রদান করে। কোনও বাদ্যযন্ত্রের দ্বারা উৎপাদিত সাঙ্গীতিক স্বরের স্বরমুদ্রা মৌলিক স্বরের পাশাপাশি উপস্থিত এই সুরেলা অধিস্বরগুলির সংখ্যা ও কম্পাংক ও এগুলির আপেক্ষিক তীব্রতার উপরে নির্ভর করে। মানুষের মনে এই ভিন্ন ভিন্ন কম্পাংকগুলি আলাদাভাবে অনুভূত হয় না, বরং এগুলির মিশ্রণ মনের ভেতরে স্বরমুদ্রা হিসেবে অনুভূত হয়। ভিন্ন ভিন্ন বাদ্যযন্ত্রের নিজস্ব স্বতন্ত্র স্বরমুদ্রা থাকে। যেমন ধরা যাক একটি পিয়ানোতে মধ্যম "সা" ধ্বনিটি (অর্থাৎ একটি নির্দিষ্ট কম্পাংকের ধ্বনি) একটি নির্দিষ্ট স্বরোচ্চতা ও নির্দিষ্ট স্থায়িত্বকাল ধরে বাজানো হল। এক্ষেত্রে মধ্যম "সা"-এর মূল কম্পাংকের ধ্বনিটির পাশাপাশি অনেকগুলি পূর্ণগুণিতক কম্পাংকের উপসুর বা সুরেলা অধিস্বর সৃষ্টি হয়। এখন কতগুলি ও কোন্‌ কোন্‌ উপসুর তথা সুরেলা অধিস্বর উপস্থিত আছে, সে ব্যাপারটি ও মূল কম্পাংকের সাপেক্ষে এগুলির কম্পাংকের আপেক্ষিক তীব্রতার যে বিন্যাসটি পাওয়া যায়, তা একান্তই পিয়ানোর নিজস্ব চারিত্রিক একটি ধর্ম, যা পিয়ানোতে বাজানো স্বরটির ধ্বনিতরঙ্গকে একটি নির্দিষ্ট আকৃতি প্রদান করে। এখন এই একই মধ্যম "সা" ধ্বনিটি একই স্বরোচ্চতা ও একই স্থায়িত্বকাল ধরে যদি দ্বিতীয় একটি বাদ্যযন্ত্র, যেমন বাঁশি দিয়ে বাজানো হয়, তাহলে বাঁশিতে উৎপাদিত স্বরটির মূল কম্পাংক একই হলেও সেই মূল কম্পাংকের সাপেক্ষে সুরেলা অধিস্বরগুলির সংখ্যা, কম্পাংক ও তাদের আপেক্ষিক তীব্রতার বিন্যাস পিয়ানো অপেক্ষা ভিন্ন হবে এবং বাঁশির স্বরটির ধ্বনিতরঙ্গের আকৃতি তথা স্বরমুদ্রা ভিন্ন হবে।
১৯০৮ সালে বালিতে ওলন্দাজ হস্তক্ষেপ
ওলন্দাজরা দাঙ্গা দমন করতে সৈন্য পাঠায়। গেলগেলে, তারা ১০০ জন বালীয়কে হত্যা করে ও সেখানকার রাজাকে ক্লুংকুং-এ পালিয়ে যেতে বাধ্য করে। এর পর তার ক্লুংকুং শহরে বোমা হামলা চালায়।
স্বরমুদ্রা
স্বরমুদ্রার প্রকৃতি ও উপাদানসমূহ
মানুষের কন্ঠস্বর দ্বারা উৎপাদিত সাঙ্গীতিক ধ্বনিগুলির ক্ষেত্রে গায়ক বা গায়িকার স্বরতন্ত্রী (vocal chord) (অর্থাৎ কম্পনশীল অঙ্গ), স্বরপথের বিভিন্ন অংশ যেমন গলা, জিহ্বা, ঠোঁট, ইত্যাদির আকৃতি ও এগুলির সংকোচন-প্রসারণের বিন্যাস ঐ গায়কের কণ্ঠকে নির্দিষ্ট স্বরমুদ্রা প্রদান করে। অন্যদিকে একটি সুরশলাকার স্বরমুদ্রা বিশুদ্ধ বা পরিস্কার হয়ে থাকে, কেননা এটিতে উৎপাদিত ধ্বনি বা স্বরের কোনও উপসুর থাকে না, কেবলমাত্র মৌলিক স্বরটি উপস্থিত থাকে।
১৯০৮ সালে বালিতে ওলন্দাজ হস্তক্ষেপ
১৯০৮ সালের ১৮ই এপ্রিল ক্লুংকুং-এর রাজা দেবা আগুং তার শেষ সম্মুখ সংঘর্ষে আরও ২০০ জন সৈন্যবল নিয়ে রাজপ্রাসাদ থেকে এক দুর্ধর্ষ হামলার ছক কষেন। সৈন্যরা সশস্ত্র সাদা বস্ত্রসজ্জায় সজ্জিত ছিলেন এবং হাতে ছিল কিংবদন্তি অনুযায়ী শত্রুদমনকারী কিরিচ। The Raja was shot by a Dutch bullet. Immediately, the six wives of the king resorted to ceremonial suicides, or puputan, killing themselves with their own kris, soon followed by the other Balinese in the procession.
স্বরমুদ্রা
মনে স্বরমুদ্রার উপলব্ধি
মানুষের শ্রবণেন্দ্রিয় (কান) ও মানুষের মস্তিষ্ক বহু স্বরমুদ্রার অত্যন্ত সুক্ষ্ম পার্থক্য অনুধাবন ও তারিফ করতে সক্ষম। স্বরমুদ্রার কারণে শ্রোতারা শুধু ভিন্ন শ্রেণীর বাদ্যযন্ত্রের মধ্যে (যেমন পিয়ানো ও গিটারের মধ্যে) নয়, বরং একই শ্রেণীর যন্ত্রের মধ্যেও পার্থক্য করতে পারে। যেমন বাঁশি ও সানাই উভয়েই শুষিরযন্ত্র হলেও স্বরমুদ্রার পার্থক্যের কারণে একই তীক্ষ্ণতা ও প্রাবল্যের ধ্বনি বাজালেও এগুলির মধ্যে পার্থক্য করা যায়। একইভাবে সরোদ, গিটার ও সেতার তিনটিই ততযন্ত্র (তারের বাদ্যযন্ত্র), অথচ তিনটিতে একই তীক্ষ্ণতা ও প্রাবল্যের স্বর বাজালেও স্বরমুদ্রার কারণে এগুলির উৎপাদিত ধ্বনির মধ্যে চারিত্রিক পার্থক্য মনের ভেতিরে অনুভূত হবে। অভিজ্ঞ সঙ্গীতবিশারদেরা একই বাদ্যযন্ত্রের বিভিন্ন উদাহরণের মধ্যেও, যেমন একটি সেতারের সাথে আরেকটি সেতারের স্বরমুদ্রাগত পার্থক্য অনুধাবন করতে পারেন।
১৯০৮ সালে বালিতে ওলন্দাজ হস্তক্ষেপ
ওলন্দাজরা রাজপ্রাসাদে আগুন লাগিয়ে তা ধূলিসাৎ করেন। ক্লুংকুং ওলন্দাজদের ক্ষমতার অধীনে আসার পর গিয়ানিয়ার ও কারাঙ্গাসেমের মতো বাংলিও ১৯০৮ সালের অক্টোবর মাসে ওলন্দাজদের সাথে বোঝাপড়া করে তাদের সাম্রাজ্যের অংশীভূত হয়। এই ঘটনার সাথে সাথে ওলন্দাজদের বালি বিজয় সম্পন্ন হয়।
নওরোজ কাপ
নওরোজ কাপ হল উজবেকিস্তান ফুটবল অ্যাসোসিয়েশন কর্তৃক আয়োজিত পুরুষদের আমন্ত্রণমূলক একটি আন্তর্জাতিক ফুটবল প্রতিযোগিতা।
স্বরমুদ্রা
স্বরমুদ্রার ভাষিক চরিত্রায়ন
স্বরমুদ্রাকে বিভিন্ন ধরনের বিশেষণ পদ দ্বারা চরিত্রায়িত করা হতে পারে, যেমন পরিস্কার (clear), ঘোলাটে (muddy), কেন্দ্রীভূত (focussed), বিকেন্দ্রীভূত (unfocussed), ধারালো (sharp), ভোঁতা (dull), ভরাট (round), ঘন বা পুরু (thick), শীর্ণ (thin), উৎফুল্ল (bright), বিষণ্ণ (dark), বাঁশিসুলভ (reedy), পিতলসুলভ বা খ্যানখেনে (brassy), ঝনঝনে (tinny), কর্কশ (harsh), পরুষ (strident), গুনগুনে বা ভনভনে (buzzy), খনখনে বা চড়া (shrill), মধুরগম্ভীর (mellow), টানটান (strained), বিশুদ্ধ (pure), বিকৃত (distorted), মসৃণ (smooth), খরখরে (raspy), নিঃশ্বাসতাড়িত (breathy), কর্ণভেদী (piercing), মন্দ্রমধুর (warm), অনুনাদী (resonant), ভারী (heavy), হালকা (light), একঘেয়ে (flat), সমৃদ্ধ (rich), গভীর (deep), নিচু (low), শুষ্ক বা নীরস (husky), কাষ্ঠল (woody), ধাতব (metallic), কোমল (soft), পুরুষালি (masculine), মেয়েলি (feminine), স্বাভাবিক (natural), মিষ্টি (sweet বা dulcet), স্নিগ্ধ (gentle), তেজী (tonic), একরূপী (uniform), নাকি (nasal), আস্তে-জোরে কম্পমান (with tremolo), চড়া-খাদ কম্পমান (with vibrato), টুংটাং ধরনের (twangy), কড়কড়ে (crunchy), বাক্সবন্দী (boxy), মোটা (chunky), গুড়গুড়ে (rumbly), দুমদুমে (boomy), থপথপে (tubby), প্রাণবন্ত (punchy), নাকিস্বরী (honky), ফাঁপা (hollow), কামড়ানো (bitey), হাওয়াই (airy), ঝিকিমিকি (shimmery), ইত্যাদি। উদাহরণস্বরূপ, কোনও স্বরে যদি অধিস্বর অনুপস্থিত থাকে, তাহলে সেটিকে "নাকি" বলা হয়। কোনও স্বরে যদি বহুসংখ্যক অধিস্বর উপস্থিত থাকে, তাহলে সেটিকে সমৃদ্ধ (rich) বা ঘন (thick) বলা হয়। যখন অধিস্বরগুলি মৌলিক স্বরকে ছাপিয়ে যায়, তখন স্বরটিকে কোলাহলময় (noisy) বলা হয়। যখন কোনও স্বরের নিম্ন বা উচ্চ কম্পাংকগুলিকে বাদ দিয়ে মধ্য কম্পাংকগুলিকে বিবর্ধিত করা হয়, তখন সেটিকে বিকৃত (distorted) বলে। যখন কোনও স্বরের সাথে সুরহীন বায়ুপ্রবাহ শ্রাব্য হয়, তখন সেটিকে নিঃশ্বাসতাড়িত (breathy ব্রেথি) বলা হয়। যখন কোনও স্বর সুক্ষ্মভাবে চড়া ও খাদের (উচ্চ ও নিচু কম্পাংকের) মধ্যে দুলতে থাকে, তখন বলা হয় সেটি চড়া-খাদে কম্পমান (with vibrato)। আবার যখন কোনও স্বরের তীব্রতা (intensity), উচ্চতা (loudness) তথা প্রাবল্য (volume) অতিসুক্ষ্ম পরিসরে ওঠানামা করে, তখন বলা হয় সেটি আস্তে-জোরে কম্পমান (with tremolo)।
১৯০৮ সালে বালিতে ওলন্দাজ হস্তক্ষেপ
পরিণাম
ওলন্দাজদের আক্রমণ অবশ্য মিডিয়া বেশ গুরুত্ব নিয়ে সুচারুভাবে কভারেজ করে এবং বালি দ্বীপের দক্ষিণ অংশের রক্তাক্ত বিজয়ের খবর পশ্চিমা বিশ্বে দ্রুত ছড়িয়ে পড়ে। অপরাধ এবং শাস্তিমূলক কর্মের কঠোরতার মধ্যে অসামঞ্জস্য আলাদা করে নির্দেশ করা হয়। এর ফলে নেদারল্যান্ডসের পূর্ব থেকে হওয়া কল্যাণকর এবং দায়িত্বশীল ঔপনিবেশিক শক্তির ভাবমূর্তি মারাত্মকভাবে ক্ষতিগ্রস্ত হয়ে।
নওরোজ কাপ
২০২২ সালে উজবেকিস্তানের নামাঙ্গনে এটি অনুষ্ঠিত হয়েছিল।
১৯০৮ সালে বালিতে ওলন্দাজ হস্তক্ষেপ
পরিণাম
জাভা, সুমাত্রা এবং তার পূর্বের দ্বীপগুলিতে নেদারল্যান্ডসএর নীতির জন্যও সমালোচনার মুখে পড়ে তারা তা সংশোধন করার সিদ্ধান্ত নেয় এবং একটি নির্দিষ্ট "নৈতিক নীতি" প্রতিষ্ঠার কথা বলে। ফলস্বরূপ, বালিতে ওলন্দাজরা বালীয় সংস্কৃতির অধ্যয়ন করতে শুরু করে এবং এর রক্ষক হয়ে ওঠে। তারা প্রাথমিক স্তরের আধুনিকীকরণের ভূমিকা ছাড়াও এটিকে সংরক্ষণ করার চেষ্টা করে। বালি সংস্কৃতি সংরক্ষণ এবং এটিকে শাস্ত্রীয় সংস্কৃতির একটি "জীবন্ত যাদুঘর" করার প্রচেষ্টা করা হয় ও ১৯১৪ সালে বালিতে পর্যটন উন্মুক্ত করা হয়। ১৯০৬ এবং ১৯০৮ সালের বাহিনীর সামরিক আগ্রাসনের কঠোরতা এমনভাবে আন্তর্জাতিক আলোড়ন সৃষ্টি করেছিল যে ওলন্দাজরা চাপের মুখে বালির সংস্কৃতি সংরক্ষণে যথেষ্ট অবদানে রাখতে শুরু করে। দ্বীপটি আজ অন্যতম জনপ্রিয় পর্যটন গন্তব্যে পরিণত হয়েছে।
মজঃফরপুর জেলা
মজঃফরপুর জেলা (मुज़फ़्फ़रपुर जिला) হল ভারতের বিহার রাজ্যের ৩৯টি জেলার অন্যতম। এই জেলার সদর শহর মজঃফরপুর। জেলাটি বিহারের তিরহূত বিভাগের অন্তর্গত।
২০১১ সালের জনগণনা অনুসারে, এই জেলাটি বিহারের তৃতীয় সর্বাধিক জনবহুল জেলা (পাটনা ও পূর্ব চম্পারণ জেলার পরে)।
ইতিহাস
১৯৭২ সালে মুজফফরপুর জেলা থেকে সীতামঢ়ী জেলা ও বৈশালী জেলা পৃথক হয়।
ভূগোল
মুজফফরপুর জেলার আয়তন । এই জেলার আয়তন কানাডার ম্যানসেল দ্বীপের আয়তনের প্রায় সমান।
বিভাগ
মুজফফরপুর জেলা দুটি মহকুমায় বিভক্ত। এদুটি হল: পূর্ব মুজফফরপুর ও পশ্চিম মুজফফরপুর।
অর্থনীতি
২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় মুজফফরপুর জেলার নাম নথিভুক্ত করে। বিহারের যে ৩৬টি জেলা অনগ্রসর অঞ্চল অনুদান তহবিলের অধীনে অনুদান পেয়ে থাকে, এই জেলা তার মধ্যে অন্যতম।
লিচু উৎপাদনের জন্য মুজফফরপুর জেলা বিখ্যাত।
জনপরিসংখ্যান
২০১১ সালের জনগণনা অনুসারে, মুজফফরপুর জেলার জনসংখ্যা ৪,৭৭৮,৬১০। এই জেলার জনসংখ্যা সিঙ্গাপুর রাষ্ট্র বা মার্কিন যুক্তরাষ্ট্রের আলাবামা রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ২৪তম। এই জেলার জনঘনত্ব । ২০০১-২০১১ দশকে এই জেলায় জনসংখ্যা বৃদ্ধির হার ছিল ২৭.৫৪%। মুজফফরপুর জেলার লিঙ্গানুপাতের হার প্রতি ১০০০ পুরুষে ৮৯৮ জন মহিলা এবং সাক্ষরতার হার ৬৫.৬৮%।
কুরসা নদী
গতিপথ
কুরসা নদীর উৎপত্তি হয়েছে উত্তর দিনাজপুর জেলার চাকুলিয়া থানার গোবিন্দপুর গণ্ডাল সন্নিকটস্থ গাণ্ডুয়া বিল থেকে। এই নদীটির পশ্চিম তীরে রয়েছে আরানি, লউচা, খুদান প্রভৃতি গ্রাম এবং পূর্ব তীরে রয়েছে সাতভেটি, সমসপুর, নবীপুর গ্রামগুলি। এইসব গ্রাম অতিক্রম করে তারাপুরের নিকট এসে কুরসা নদী সুধানী নদীর সাথে মিলিত হয়েছে। একসময় এই নদীতে কুরসা মাছ পাওয়া যেত। অনুমান করা হয় যে, সেই থেকেই এই নদীর নাম হয়েছে কুরসা নদী। গাণ্ডুয়া বিল থেকে চানা নামে আরও একটি নদীর উৎপত্তি ঘটলেও পরে এই নদীটিও কুরসার সাথে মিলিত হয়েছে।
নুরুল ইসলাম খান
নুরুল ইসলাম খান বাংলাদেশের সিলেট জেলার রাজনীতিবিদ, আইনজীবী ও মুক্তিযুদ্ধের সংগঠক যিনি তৎকালীন সিলেট-৭ আসনের সংসদ সদস্য ছিলেন।
প্রাথমিক জীবন
নুরুল ইসলাম খান সিলেট জেলায় জন্মগ্রহণ করেন।
রাজনৈতিক জীবন
নুরুল ইসলাম খান আইনজীবী ও মুক্তিযুদ্ধের সংগঠক। তিনি জাতীয় জনতা পার্টির চেয়ারম্যান। ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে তিনি সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন সিলেট-৭ আসন থেকে সংসদ সদস্য নির্বাচিত হন।
১৯৯১ সালের পঞ্চম ও ১২ জুন ১৯৯৬ সালের সপ্তম জাতীয় সংসদ নির্বাচনে তিনি জাতীয় জনতা পার্টির প্রার্থী হিসেবে সিলেট-২ আসন থেকে পরাজিত হয়ে ছিলেন।
আবুল হাসনাত আবদুল্লাহ
আবুল হাসানাত আব্দুল্লাহ (জন্ম: ১০ ডিসেম্বর ১৯৪৪) হলেন একজন বাংলাদেশি রাজনীতিবিদ ও সংসদ সদস্য। তিনি বরিশাল-১ থেকে নির্বাচিত সংসদ সদস্য। সংবিধান অনুযায়ী দশম জাতীয় সংসদের স্পিকার ড. শিরীন শারমিন চৌধুরীর কাছে ৩ জানুয়ারী ২০১৯ তারিখে একাদশ সংসদের সংসদ সদস্য হিসেবে তিনি শপথবাক্য পাঠ করেন।
জন্ম ও পরিচয়
আবুল হাসানাত আব্দুল্লাহ ১৯৪৪ সালের জন্মগ্রহণ করেন। তার পিতা সাবেক আওয়ামী লীগ নেতা ও পানিসম্পদ মন্ত্রী আবদুর রব সেরনিয়াবাত, যাকে ১৯৭৫ সালের ১৫ আগস্ট বঙ্গবন্ধু শেখ মুজিবুর রহমানের সাথে হত্যা করেছিল। সেদিন তার মা, সহোদর এবং জ্যেষ্ঠ সন্তানকেও হত্যা করেছিলো ঘাতকরা। তিনি প্রধানমন্ত্রী শেখ হাসিনার ফুফাতো ভাই এবং বঙ্গবন্ধু শেখ মুজিবুর রহমানের ভাগ্নে। তার ছেলে সেরনিয়াবাত সাদিক আব্দুল্লাহ বরিশাল সিটি কর্পোরেশনের সাবেক সফল মেয়র।
কর্মজীবন
হাসানাত আবদুল্লাহ ১৯৭৩ সালে বরিশাল উপজেলা চেয়ারম্যান নির্বাচিত হয়েছিলেন। তিনি অধুনালুপ্ত বরিশাল পৌরসভারও চেয়ারম্যান ছিলেন। ১৯৯১ ও ১৯৯৬ সালে বরিশাল-১ আসন থেকে সংসদ সদস্য নির্বাচিত হন। ২৬ জুন ২০০০ সালে তিনি স্বরাষ্ট্র মন্ত্রণালয়ের সংসদীয় স্থায়ী কমিটির সদস্য হন। হাসনাত আবদুল্লাহ ১৯৯৬ থেকে ২০০০ পর্যন্ত জাতীয় সংসদের চীফ হুইপ ছিলেন।
৫ জানুয়ারি অনুষ্ঠিত ২০১৪ সাধারণ নির্বাচনে আবুল হাসানাত আব্দুল্লাহ তৃতীয় বারের মত সংসদ সদস্য নির্বাচিত হয়েছেন। ১৮ জানুয়ারি ২০১৮ সালে তিনি পার্বত্য চট্টগ্রাম বিষয়ক জাতীয় কমিটির আহবায়ক মনোনীত হন, যা বাংলাদেশ সরকারের মন্ত্রীর পদমর্যাদার।
প্রথম তাহমাস্প
প্রথম তাহমাস্প (২২শে ফেব্রুয়ারী ১৫১৪ খ্রি. – ১৪ই মে ১৫৭৬ খ্রি.) ছিলেন সাফাভীয় পারস্যের দ্বিতীয় শাহেনশাহ্ যিনি ১৫২৪ খ্রিষ্টাব্দ থেকে ১৫৭৬ খ্রিষ্টাব্দ পর্যন্ত ইরান শাসন করেন।
চকবাজার অগ্নিকাণ্ড
২০১৯ সালের ২০ ফেব্রুয়ারি বাংলাদেশের ঢাকায় চকবাজারে অগ্নিকাণ্ডের ঘটনা ঘটে। সেখানে একটি গ্যাস সিলিন্ডারের বিস্ফোরণ হতে সৃষ্ট আগুন পার্শ্ববর্তী ভবনসমূহে ছড়িয়ে পড়ে এবং বৈদ্যুতিক ট্রান্সমিটার বিস্ফোরিত হয়ে এলাকাটি বিদ্যুৎ-সংযোগবিচ্ছিন্ন হয়ে যায়। দমকল বাহিনী পাঁচ ঘণ্টার চেষ্টায় আগুন নিয়ন্ত্রণে আনতে সক্ষম হলেও (সরকারি হিসাব মতে) ততক্ষণে ঘটনাস্থলে অগ্নিদগ্ধ হয়ে ৭৮ জন মারা যান।
কারণ
শিল্প মন্ত্রণালয়ের প্রাথমিক তদন্ত প্রতিবেদনে বলা হয়, ২০ ফেব্রুয়ারি রাত ১০টা ৩৮ মিনিটে রাজধানীর পুরান ঢাকার চকবাজার থানার চুড়িহাট্টা মসজিদ সংলগ্ন আসগর লেন, নবকুমার দত্ত রোড ও হায়দার বক্স লেনের মিলনস্থলে একটি প্রাইভেটকারের সিলিন্ডার বিস্ফোরণের মাধ্যমে অগ্নিকাণ্ডের সূত্রপাত হয়। সেই আগুনে প্রাইভেটকারের কাছেই থাকা গ্যাস সিলিন্ডারবাহী একটি পিকআপের সিলিন্ডারসমূহও বিস্ফোরিত হয়; বিস্ফোরিত হয় পার্শ্ববর্তী খাবার হোটেলের গ্যাস সিলিন্ডার এবং রাস্তার বৈদ্যুতিক ট্রান্সমিটারও। পুরো এলাকা বিদ্যুৎ-বিচ্ছিন্ন হয়ে পড়ার মধ্যেই আগুন ছড়িয়ে পড়ে নিকটস্থ রাজ্জাক ভবন, হাজী ওয়াহিদ ম্যানশনসহ পাঁচটি ভবনে। হাজী ওয়াহেদ ম্যানশনে থাকা পারফিউমের গুদাম ও অন্যান্য দোকানে রাখা প্লাস্টিক গ্রেনুলারসমূহ দাহ্য পদার্থ হিসেবে আগুন ছড়িয়ে পড়তে সাহায্য করে। আরেকটি ব্যাখ্যা অনুসারে, মোড়ে থাকা একটি বিদ্যুতের ট্রান্সফরমার থেকে আগুনের সূত্রপাত হয়। পরবর্তীতে বিস্ফোরক পরিদপ্তরের করা তদন্ত প্রতিবেদনে বলা হয়, ওয়াহেদ ম্যানশনের দ্বিতীয় তলায় রাখা সুগন্ধির ক্যানগুলো থেকে কোনো কারণে বাতাসে বিস্ফোরক মিশ্রণ তৈরি হয়েছিল। বৈদ্যুতিক স্ফুলিঙ্গ ওই মিশ্রণের সংস্পর্শে এসে বিস্ফোরণ ঘটে অগ্নিকাণ্ডের সূত্রপাত হয়। প্রতিবেদনটিতে সিলিন্ডার বিস্ফোরণে আগুনের সূত্রপাত হওয়ার বিপক্ষে যুক্তি তুলে ধরা হয়েছে।
ঘটনাক্রম
ঘনবসতিপূর্ণ ও সরু গলিপথের পুরান ঢাকায় দ্রুত আগুন ছড়িয়ে পড়ে; নিকটস্থ এক কমিউনিটি সেন্টারে বিয়ে উপলক্ষে সড়ক ছিল জনসমাগমপূর্ণ। আগুনে পথচারী ও রিকশাযাত্রীরাসহ ভবনগুলোর বাসিন্দারা অগ্নিকাণ্ডের শিকার হন। এর মধ্যে দমকল বাহিনীর ১০টি ফায়ারস্টেশনের ৩৭টি ইউনিট অগ্নিনির্বাপনের কাজ শুরু করে; ৪টি হেলিকপ্টারের মাধ্যমে আগুনলাগা ভবনগুলোতে পানি ছিটানো হয়। রাত ৩টার দিকে আগুন মোটামুটি নিয়ন্ত্রণে আসে, তবে এরপরেও ছোটোখাটো বিস্ফোরণ হতে থাকে। পরদিন ২১ ফেব্রুয়ারি দুপুর ১টায় ১৫ ঘণ্টাব্যাপী অগ্নিনির্বাপণ অভিযান সমাপ্ত ঘোষণা করা হয়।
হতাহত
দমকলবাহিনী ঘটনাস্থল থেকে ঢাকা মেডিকেল কলেজে ৭০টি লাশ প্রেরণ করে; আরো ১১টি লাশ বিভিন্নভাবে এসে পৌঁছায়। এছাড়া আহত অগ্নিদগ্ধ ৫২ জনের মধ্যে ৪১ জন প্রাথমিক চিকিৎসা নেন এবং ১১ জনকে হাসপাতালে ভর্তি করা হয় এবং হতাহতদের বেশির ভাগ লোক নোয়াখালী জেলার।
ক্ষয়ক্ষতি
অগ্নিকাণ্ডে একাধিক হোটেল ও দোকানসহ পাঁচটি ভবন সম্পূর্ণ পুড়ে যায়। পুড়ে যাওয়া ওয়াহিদ ম্যানশন ধ্বসে পড়ার সম্ভাবনা জানান বুয়েটের প্রকৌশলীগণ। এছাড়া ৪টি গাড়ি, ১৫টি মোটরবাইকসহ অনেকগুলো রিকশা, ভ্যান ও ঠেলাগাড়ি অগ্নিদগ্ধ হয়।
প্রতিক্রিয়া
অগ্নিকাণ্ডে হতাহতের ঘটনায় রাষ্ট্রপতি আবদুল হামিদ ও প্রধানমন্ত্রী শেখ হাসিনা শোক প্রকাশ করেন এবং প্রধানমন্ত্রী উদ্ধার কার্যের তত্ত্বাবধান করেন বলে জানান ঢাকা দক্ষিণ সিটি কর্পোরেশনের মেয়র সাঈদ খোকন। বিএনপি অগ্নিকাণ্ডের জন্য 'সরকারের অব্যবস্থাপনা'কে দায়ী করে এবং ২৩ ফেব্রুয়ারি শোকদিবস পালনসহ দুদিনের কর্মসূচী ঘোষণা করে।
অগ্নিকাণ্ডে হতাহতদের স্বজনদের তথ্য জানাতে বিশেষভাবে হটলাইন চালু করা হয়।
মেয়র সাঈদ খোকন পুরান ঢাকায় আর কোনো রাসায়নিক গুদাম রাখতে দেয়া হবে না এবং কঠোর পদক্ষেপ নেয়া হবে বলে জানান। পুলিশ মহাপরিদর্শক জাবেদ পাটোয়ারী জানান যে রাসায়নিক গুদাম সরাতে সংশ্লিষ্ট দপ্তরকে পুলিশ সহায়তা দিতে প্রস্তুত আছে। তবে 'অর্থনৈতিক প্রবাহ' বজায় রাখতে পুরান ঢাকার রাসায়নিক ব্যবসা বন্ধ করা যাবে না বলে মন্তব্য করেন শিল্পমন্ত্রী নুরুল মজিদ মাহমুদ হুমায়ূন। অগ্নিকাণ্ডের কারণ অনুসন্ধান, ক্ষয়ক্ষতি নিরূপণ ও ভবিষ্যতে অগ্নিকাণ্ড রোধে শিল্প মন্ত্রণালয়ের অধীনে ১২ সদস্যের একটি তদন্ত কমিটি গঠন করা হয় এবং একটি প্রাথমিক প্রতিবেদন জমা দেয়া হয়।
২৫ ফেব্রুয়ারি, সোমবার এক দিনের রাষ্ট্রীয় শোক পালন করা হয়।
সুশিলা কারকি
সুশিলা কারকি (জন্ম ৭ জুন ১৯৫২) হচ্ছেন একজন নেপালী বিচারক। তিনি নেপালের সুপ্রিম কোর্ট এর সাবেক প্রধান বিচারপতি এবং এই পদে অধিষ্ঠিত একমাত্র মহিলা। ১১ জুলাই ২০১৬-এ কারকি প্রধান বিচারপতি হন। প্রধানমন্ত্রীর কেপি ওলির নেতৃত্বে সাংবিধানিক পরিষদ তাকে এই পদে নিয়োগের সুপারিশ করে।
তিনি দুর্নীতির বিরুদ্ধে তার শূন্য সহনশীলতার জন্য পরিচিত। ২০১৭ সালের ৩০ই এপ্রিল, মাওবাদী সেন্টার ও নেপালি কংগ্রেস কারকির বিরুদ্ধে সংসদে একটি অভিশংসন প্রস্তাব উন্থাপন করে। যাইহোক, জনসাধারণের চাপের পরে অভিশংসন প্রস্তাবটি প্রত্যাহার করা হয় এবং সুপ্রিম কোর্টের একটি অন্তর্বর্তীকালীন আদেশ সংসদকে নির্দেশ দিয়েছিল এই প্রস্তাবটি আর সামনে এগিয়ে না নিয়ে যেতে।
ব্যক্তিগত জীবন
কারকি তার পিতামাতার সাত সন্তানের মধ্যে সবচেয়ে বড় সন্তান। তিনি একটি কৃষক পরিবার থেকে এসেছেন। তিনি দুর্গা প্রসাদ সুবেদীকে বিয়ে করেছিলেন, যার সাথে তিনি বেনারস-এ পড়াশোনা করেছিলেন। দুর্গা সুবেদী তখন নেপালি কংগ্রেসের জনপ্রিয় যুব নেতা ছিলেন। নেপালি কংগ্রেসের পঞ্চায়েত শাসনামলের বিরুদ্ধে প্রতিবাদের সময় একটি বিমান ছিনতাইয়ে জড়িত থাকার জন্য সুবেদি সবচেয়ে পরিচিত।
শিক্ষা
১৯৭২-এ, তিনি বিরাটনগর মহেন্দ্র মোরাং ক্যাম্পাস থেকে স্নাতক (বিএ) ডিগ্রি অর্জন করেন। ১৯৭৫ সালে, কারকি বানারাস হিন্দু ইউনিভার্সিটি, ভারানসি, ভারত থেকে রাষ্ট্রবিজ্ঞান বিভাগে মাস্টার্স ডিগ্রি লাভ করেন। ১৯৭৮ সালে নেপালের ত্রিভুবন বিশ্ববিদ্যালয়ের আইন বিভাগ থেকে তিনি ব্যাচেলর ডিগ্রি লাভ করেন।
কর্মজীবন
১৯৭৯ সালে তিনি বিরাটনগরে তার আইন অনুশীলন শুরু করেন। কারকি প্রথম দিকে ১৯৮৫ সালে ধারণ-এর মহেন্দ্র একাধিক ক্যাম্পাসে সহকারী শিক্ষক হিসেবে কাজ করেন। তিনি ২০০৭ সালে একজন সিনিয়র অ্যাডভোকেট হয়ে ওঠেন। ২২ জানুয়ারি ২০০৯-এ তারিখে কারকিকে সুপ্রিম কোর্টের একটি অস্থায়ী বিচারপতি নিয়োগ করা হয় এবং ১৮ নভেম্বর, ২০১০-এ স্থায়ী বিচারপতি নিয়োগ করা হয়। ১৩ই এপ্রিল ২০১৬ থেকে ১০ জুলাই ২০১৬ পর্যন্ত কারকি নেপালের সুপ্রিম কোর্টের ভারপ্রাপ্ত প্রধান বিচারপতি হিসাবে দায়িত্ব পালন করেন।
প্রেমের বিয়ে
প্রেমের বিয়ে বা প্রেম করে বিয়ে (ভারতীয় উপমহাদেশীয় ইংরেজি উপভাষাতে লাভ ম্যারেজ) হচ্ছে প্রধানত ভারত, পাকিস্তান এবং বাংলাদেশে ব্যবহৃত একটি পরিভাষা। এটি দ্বারা এমন একটি বিয়েকে বোঝায় যেখানে স্বামী-স্ত্রী নিজেরাই ভালোবাসার মাধ্যমে তাদের একে অপরের পিতামাতার অনুমতি ছাড়া বা অনুমতি নিয়ে বিয়ে করেছে।   'প্রেমের বিয়ে'র কোনো পরিষ্কার সংজ্ঞা নেই, তবে এটি মূলত এমন একটি বিয়ে যেখানে দম্পতিরা নিজেদের একক সিদ্ধান্তেই পরস্পরকে নির্বাচন করে।
ইউরোপে
মার্কিন ইতিহাসবিদ স্টিফানি কুন্টয তার ২০০৫ সালের বই ম্যারেজ, এ হিস্ট্রিঃ ফ্রম ওবেডিয়েন্স টু ইন্টিমেসি, অর হাউ লাভ কনকুআর্ড ম্যারেজ বইতে প্রেম করে বিয়ে করার ইতিহাস লিখেছেন। তার বইয়ে তিনি বলেছেন, বৈশ্বিক ভাবে না হলেও প্রেম এবং ব্যক্তিগত পছন্দের উপর ভিত্তি করে বিয়েটা শুরু হয় ১৪তম শতকে এবং ১৭০০ এর শতকে এটা বৃদ্ধি পায়।
১৭৬১ সালে ফরাসী দার্শনিক জ্যা জ্যাক রুশো " জুলি অর দ্যা নিউ হ্যালোইজ " নামের একটি বই লেখেন। এই বইটি ১২ শতকের এক দার্শনিক পিটার এবেলার্ড এর জীবন থেকে অনুপ্রানিত যিনি তার এক ছাত্রী হ্যালোইজ ডি'আর্জেন্টিউইল এর প্রেমে পড়েছিলেন। তাদের একটি সন্তান হয়েছিলো এবং তারা গোপনে বিয়ে করেছিলেন। হ্যালোইজের অভিভাবকেরা এইটা জানতে পারলে পিটারের অণ্ডকোষ কেটে ফেলা হয়। রুশোর সময় পিটার আর হ্যালোইজের প্রেমপত্র প্রকাশ হবার পর এই কাহিনীটি বেশ পরিচিতি লাভ করে। রুশোর বই ঠিক এরকমই একজন ছাত্রী জুলি আর তার শিক্ষক সেন্ট প্রক্স এর কাহিনী নিয়ে। বইটা চিঠির আকারে লেখা। জুলির পিতা তাদের প্রেমের বিরোধিতা করেন এবং জুলিকে অন্য একটা ছেলের সঙ্গে বিয়ে দেন যাকে তিনি উপযুক্ত মনে করেছিলেন।
কুন্টয এর মতে অ্যাংলো-স্যাক্সন দের মধ্যে বিয়ে জিনিসটা চালু হয়েছিলো সমাজে শান্তি এবং বাণিজ্যিক সম্পর্ক বজায় রাখার জন্য। ১১ শতকে বিয়ে সংঘটিত হত মূলত আর্থিক স্বচ্ছলতা অর্জন বা রাজনৈতিক উদ্দেশ্য হাসিলের জন্য। এক্ষেত্রে যাদের বিয়ে তাদের ইচ্ছাকে গুরুত্ব দেওয়া হতনা। বিশেষত মেয়েদের তাদের পিতার ইচ্ছানুযায়ীই বিয়ে করতে হত। ১১৪০ সালে গ্র্যাটিয়ান 'ডেকরেটাম গ্র্যাটয়ানি' রচনা করেন। এখানে তিনি যাদের মধ্যে বিয়ে হবে তাদের সম্মতি থাকা বাধ্যতামূলক করেন। এই বইটি খ্রিস্টান চার্চ এর বিয়ে করার মূলনীতি হয়ে ওঠে।
১৮৪০ সালে রাণী ভিক্টোরিয়া এবং প্রিন্স এ্যালবার্ট এর প্রেম করে বিয়ে করা ভিক্টোরিয়ার শাসনামলে ইংল্যান্ডে সাধারণ জনগণের মধ্যে এ ধরনের বিয়েকে আরো গ্রহণযোগ্য করে তোলে।
ভারতে
ভারতে লাভ ম্যারেজ বলতে বোঝায় সেই বিয়ে যেটা স্বামী-স্ত্রীর নিজেদের সিদ্ধান্তে হয়েছে, এক্ষেত্রে তারা তাদের বাবা-মা বা পরিবারের সদস্যদের অনুমতি নিতেও পারে আবার নাও পারে। সাধারণত এই বিয়ের ক্ষেত্রে ধর্ম, গোত্র বা জাতিভেদ মানা হয় না।
ভারতের প্রধান শহরগুলোতে প্রেম করে বিয়ে করাটা সত্তরের দশকে জনপ্রিয় হয়ে ওঠে। প্রথম দিকে এ ধরনের বিয়ে নিজেদের সম্প্রদায়ের মধ্যেই হতো। তবে আজকাল ভিন্ন জাতির মধ্যে ভেদাভেদ কমে এসেছে। ভারতে আবার "লাভ-এ্যারেঞ্জড ম্যারেজ" নামের একটি ধারণা প্রচলিত আছে যেটা হচ্ছে পিতামাতা একটা ছেলেকে একটা মেয়ের সাথে পরিচয় করিয়ে দিয়ে বলবে ওর সাথে বন্ধুত্ব করতে। এখনো ভারতের বহু গ্রামে প্রেম করে বিয়ে করাটা একটা 'ট্যাবু' অর্থাৎ প্রেম নিষিদ্ধ এবং গোপন একটি বিষয়।
২০১২ সালে ভারতের টিভি চ্যানেল এনডিটিভি'তে ইপসস একটি প্রতিবেদন বের করে প্রেম করে বিয়ে করা নিয়ে, ওখানে শতকরা ৭৪ জন মানুষ অভিভাবক দ্বারা বিয়ে করানোটাকে ভালো মনে করে। ২০১০ সালে ন্যাশনাল কমিশন ফর ওমেন এর তদন্ত অনুযায়ী ভারতে প্রেম করে বিয়ে করার কারণে অনেক সম্মান রক্ষার্থে হত্যা এর ঘটনা ঘটে, ঐ বছর ৩২৬ টা সম্মান রক্ষার্থে হত্যা-এর খবর পাওয়া গিয়েছিলো, এই সব হত্যার অন্যতম কারণ ছিলো অন্য ধর্মের ছেলে বা মেয়েকে ভালোবাসা।
২০১৪ সালে ইউনাইটেড ন্যাশন্স পোপুলেশন ফান্ড এবং ইন্টারন্যাশনাল সেন্টার ফর রিসার্চ অন ওমেন এর একটি জরিপে দেখা যায়, দিল্লী শহরের ১১.৭ শতাংশ ছেলে বলছে তারা প্রেম করে বিয়ে করেছে এবং সাড়ে আট শতাংশ মেয়ে বলছে তারা প্রেম করে বিয়ে করেছে।
পাকিস্তানে
পাকিস্তানের সমাজে প্রেম করে বিয়ে করাটা এখনো ট্যাবু। পাকিস্তানের সমাজে বিয়ে বলতে অভিভাবক দ্বারাই হয় আর প্রেম করে হয় খুবই কম। প্রতি বছরই সম্মান রক্ষার্থে হত্যা এর খবর আসে। অধিকাংশ ক্ষেত্রেই মেয়েটাকে মেরে ফেলা হয় কিন্তু আবার কোনো কোনো ক্ষেত্রে ছেলে মেয়ে দুজনকেই মারা হয়। পাকিস্তানের হিউম্যান রাইটস কমিশন অনুযায়ী অনেক মেয়ে প্রেম করার অপরাধে খুন হয়েছে, মিডিয়া অনেক সময় এই ধরনের ঘটনা এড়িয়ে যায়।
বাংলাদেশে
বাংলাদেশে প্রেম-ভালোবাসা সামাজিক এবং সাংস্কৃতিকভাবে অনেক কড়াকড়িভাবে নিষিদ্ধ ; প্রায়ঃশ ক্ষেত্রেই ছেলেদের একতরফা প্রেমের ঘটনা দেখা যায়, যদি কোনো মেয়ে কোনো ছেলেকে পাত্তা দেয় এবং ভালোবাসে অর্থাৎ যদি দ্বিতরফা প্রেম হয় তখন পালিয়ে বিয়ের মত ঘটনা দেখা যেতে পারে যদি মেয়ের বাবামা ছেলেটাকে পছন্দ না করে।  বাংলাদেশের সমাজ যেহেতু অনেক রক্ষণশীল, সেহেতু মেয়েদেরকে ছেলেদের সঙ্গে মিশতে নিষেধ করা হয় পরিবার থেকে, বাংলাদেশের সমাজে বিপরীত লিঙ্গের মধ্যকার বন্ধুত্ব একেবারেই সমর্থিত নয়। নিজের ইচ্ছে অনুযায়ী একজনের পক্ষে জীবনসঙ্গী অর্জন করাটা অনেক দুষ্কর একটা কাজ এবং এটা ছেলেদের জন্য আরো বেশি কঠিন, ছেলেরা আয়-রোজগার না করলে তাদের পক্ষে প্রেম করে বিয়ে বা অভিভাবক দ্বারা বিয়ে কোনোটাই করা সম্ভবপর হয়ে ওঠে না। বাংলাদেশের সমাজে মূলত আনুষ্ঠানিক বিয়েই হয়ে থাকে।
সম্মান রক্ষার্থে হত্যা বাংলাদেশের সমাজে প্রেম-ভালোবাসার ক্ষেত্রে একেবারেই হয়না, তবে মেয়েদের অভিভাবকদের ছেলেদের সঙ্গে দূর্ব্যবহার এবং তিরস্কার করা অনেক সাধারণ ঘটনা, অনেক ক্ষেত্রে মেয়েদের বাবামারা প্রেমিক ছেলেদের বিরুদ্ধে মামলাও দায়ের করে। আবার অন্যদিকে বাংলাদেশের আইনেও প্রেমে-ভালোবাসার বৈধতা দেওয়া নেই যেখানে প্রেমিক ছেলেরা তাদের স্বপক্ষে লড়তে পারে। বাংলাদেশের সংবিধানে ১৮৭২ সালের একটি বিশেষ বিবাহ আইন (ব্রিটিশ আমলে বানানো মূলত আন্তঃধর্মের মানুষের মধ্যকার বিয়ে সম্পর্কিত আইন, যেমনঃ হিন্দুর সঙ্গে মুসলিমের বিয়ে, এটাও অভিভাবক দ্বারা বিয়ে) রয়েছে কিন্তু ওখানেও প্রেম-ভালোবাসার কোনো বৈধতা দেওয়া হয়নি।
বাংলাদেশের ক্রান্তীয় ঘূর্ণিঝড়ের তালিকা
বাংলাদেশ, তার ব্যতিক্রমী ভৌগোলিক অবস্থানের কারণে বারংবার ক্রান্তীয় বিধ্বংসী ঘূর্ণিঝড়ের প্রকোপে পড়ছে। বঙ্গোপসাগরের উত্তর দিকের ফানেল আকৃতির ফলস্রুতিতে যখনই ঘূর্ণিঝড় রূপ নেয় জলোচ্ছ্বাস ও ভুমিধসের কারণ হয়ে দাড়ায় যার ভুক্তভুগি হয় তীরভূমিতে অবস্থানকারী হাজার হাজার মানুষ। বাংলাদেশের উপর আঘাতহানা কিছু ক্রান্তীয় ঘূর্ণিঝড়, বিশ্ব-ইতিহাসে বিধ্বংসী প্রাকৃতিক বিপর্যয়ের (উচ্চ হতাহতের দিক থেকে) পরিসংখ্যানে অন্তর্ভুক্ত। এরমধ্যে শুধু ১৯৭০ ভোলা ঘূর্ণিঝড় এককভাবে ৩-৫ লক্ষ জীবনহানির দাবীদার।
ঝড়ের প্রস্তুতি
একসময় বাংলাদেশের নিজস্ব কোনো উপগ্রহ ছিলো না, এখন আছে। উপগ্রহ থেকে প্রাপ্ত উপাত্তের ভিত্তিতে প্রতিরক্ষা মন্ত্রণালয় নিয়ন্ত্রিত সরকারী প্রতিষ্ঠান বাংলাদেশ স্পেস রিসার্চ এন্ড রিমোট সেন্সিং অর্গানাইজেশন (স্পারসো) ঝড়ের পূর্বাভাস ও আগাম সতর্কতা সংকেত জানায়। সতর্ক সংকেত মুলত ১০ মাত্রার স্কেল এ নির্ধারণ করে, ১০ দ্বারা প্রবল ও সাঙ্ঘাতিক ঝড় বোঝান হয়।
১৯৯১ সালের ঘূর্ণিঝড় থেকে ঝড় প্রতিরোধের ও প্রস্তুতির জন্য একটি বিস্তারিত কর্মসূচির রূপরেখা সরকারের পক্ষথেকে নেওয়া হয়। দুর্যোগ ও ত্রান মন্ত্রণালয় এবং রেডক্রিসেন্ট সোসাইটির যৌথ পরিকল্পনা ও পরিচালনায় একটি সর্বাঙ্গীণ সাইক্লোন প্রিপেয়ার্ড প্রোগ্রাম (সিপিপি) বাস্তবায়ন করে যেখানে প্রশিক্ষিত ৩২ হাজার স্বেচ্ছাসেবক উপকূলবর্তী এলাকা থেকে দ্রুত সতর্ক ও খালি নিশ্চিত করতে সহায়তা করে। উপকূলবর্তী এলাকায় প্রায় ২৫০০ ঘূর্ণিঝড় আশ্রয়কেন্দ্র নির্মাণ করা হয়েছে। আশ্রয়কেন্দ্রগুলি উঁচু স্থাপনার উপরে স্থাপিত এবং এগুলি স্বাভাবিক আবহাওয়ায় বিদ্যালয় অথবা কমিউনিটি সেন্টার হিসাবে ব্যবহৃত হয়। পতেঙ্গা ও চট্রগ্রামের উপকূল ভারী কংক্রিটের বাঁধ দ্বারা বেষ্টিত এবং প্রাকৃতিক সবুজ বেষ্টনী করার জন্যে বিভিন্ন বৃক্ষরোপণ প্রকল্প গ্রহণ করা হয় উপকূলের স্থান সমূহে।
ঘূর্ণিঝড়ের ফলাফল উচ্চতাপ ও আর্দ্রতা যা ২৪ ঘণ্টা পর্যন্ত স্থায়ী হয়। ঘূর্ণিঝড়ের প্রধান আবহাওয়া অনুষঙ্গ নিন্মচাপ, এর বিধ্বংসী আঘাতে সহজাতভাবে বিদ্যুৎ ও পানি সংযোগ ভেঙ্গে পড়ে এবং উপদ্রুত এলাকায় আনুসাংগিক সাহায্যকারী উপাদান মজুত রাখার জন্যে সুপারিশকৃত।
চার্লি চ্যাপলিন
চার্লি চ্যাপলিন (Charlie Chaplin) নামেই বেশি পরিচিত স্যার চার্লস স্পেনসার চ্যাপলিন জুনিয়র (১৬ এপ্রিল ১৮৮৯ – ২৫ ডিসেম্বর ১৯৭৭) ছিলেন একজন ব্রিটিশ চলচ্চিত্র অভিনেতা, পরিচালক ও সুরকার। হলিউড চলচ্চিত্র শিল্পের শুরুর সময় থেকে মধ্যকাল পর্যন্ত তিনি তার অভিনয় ও পরিচালনা দিয়ে সাফল্যের শিখরে আরোহণ করেন। চ্যাপলিনকে বড় পর্দার শ্রেষ্ঠতম মূকাভিনেতা ও কৌতুকাভিনেতাদের একজন বলেও বিবেচনা করা হয়। চলচ্চিত্র শিল্প জগতে চ্যাপলিনের প্রভাব অনস্বীকার্য। ভিক্টোরীয় যুগে তার শৈশব থেকে ১৯৭৭ সালে তার মৃত্যুর এক বছর পূর্ব পর্যন্ত তার কর্মজীবনের ব্যাপ্তি প্রায় ৭৫ বছর এবং এই সময়ে তার বর্ণাঢ্য ব্যক্তিজীবন ও সমাজজীবনে খ্যাতি ও বিতর্ক, দুইই নিম্ন থেকে শীর্ষবিন্দু ছুঁয়ে গেছে।
চ্যাপলিন লন্ডনে প্রচণ্ড দারিদ্র ও কষ্টের মধ্য দিয়ে শৈশব অতিবাহিত করেন। তার পিতার অনুপস্থিতি ও তার মায়ের অর্থাভাবের জন্য তাকে নয় বছর বয়সের পূর্বেই দুইবার একটি কর্মশালায় কাজ করতে পাঠানো হয়েছিল। তার বয়স যখন ১৪ তখন তার মাকে পাগলাগারদে পাঠানো হয়। চ্যাপলিন তার শৈশব থেকেই শিশুশিল্পী হিসেবে ইংল্যান্ডের বিভিন্ন রঙ্গশালার সাথে সফর করতেন এবং পরে একজন মঞ্চাভিনেতা ও কৌতুকাভিনেতা হিসেবে অভিনয় শুরু করেন। ১৯ বছর বয়সে তিনি স্বনামধন্য ফ্রেড কার্নো কোম্পানির সাথে চুক্তিবদ্ধ হন, যারা তাকে মার্কিন যুক্তরাষ্ট্র সফরে নিয়ে যায়। চ্যাপলিন সেখানে হলিউড চলচ্চিত্র শিল্পের সাথে যুক্ত হন এবং ১৯১৪ সালে কিস্টোন স্টুডিওজের হয়ে বড় পর্দায় অভিনয় শুরু করেন। অচিরেই তিনি তার নিজের সৃষ্ট ভবঘুরে দ্য ট্রাম্প চরিত্রের মাধ্যমে পরিচিতি লাভ করেন এবং তার অনেক ভক্তকূল গড়ে ওঠে। ফ্রান্স, ইতালি, স্পেন, পর্তুগালে "শার্লট" নামে পরিচিত চ্যাপলিনের ট্রাম্প চরিত্রটি ভবঘুরে হলেও ব্রিটিশ ভদ্রজনোচিত আদব-কায়দায় সুসংস্কৃত এবং সম্মানবোধে অটুট। শার্লটের পরনে চাপা কোট, সাইজে বড় প্যান্ট, বড় জুতো, মাথায় বাউলার হ্যাট, হাতে ছড়ি আর অদ্বিতীয় টুথব্রাশ গোঁফ। চ্যাপলিন শুরুর দিক থেকেই তার চলচ্চিত্রগুলো পরিচালনা করতেন এবং পরবর্তীতে এসানে, মিউচুয়াল ও ফার্স্ট ন্যাশনাল করপোরেশনের হয়েও চলচ্চিত্র পরিচালনা চালিয়ে যান। ১৯১৮ সালের মধ্যে তিনি বিশ্বের অন্যতম বিখ্যাত ব্যক্তিত্বের মর্যাদা লাভ করেন।
১৯১৯ সালে তিনি সহ-প্রতিষ্ঠাতা হিসেবে পরিবেশনা প্রতিষ্ঠান ইউনাইটেড আর্টিস্ট্‌স গঠন করেন, যার ফলে তিনি তার চলচ্চিত্রের উপর পূর্ণ নিয়ন্ত্রণ লাভ করেন। তার নির্মিত প্রথম পূর্ণদৈর্ঘ্য চলচ্চিত্র হল দ্য কিড (১৯২১), পরবর্তীতে তিনি আ ওম্যান অব প্যারিস (১৯২৩), দ্য গোল্ড রাশ (১৯২৫) এবং দ্য সার্কাস (১৯২৮) চলচ্চিত্র নির্মাণ করেন এবং এসব চলচ্চিত্রে অভিনয়ও করেন। ১৯৩০ এর দশকে তিনি সবাক চলচ্চিত্র নির্মাণ করার প্রস্তাব ফিরিয়ে দেন এবং নির্বাক সিটি লাইট্‌স (১৯৩১) ও মডার্ন টাইমস (১৯৩৬) নির্মাণ করে প্রশংসিত হন। চ্যাপলিন তার পরবর্তী চলচ্চিত্র দ্য গ্রেট ডিক্টেটর (১৯৪০) এ অতিমাত্রায় রাজনৈতিক হয়ে ওঠেন এবং আডলফ হিটলারকে ব্যঙ্গ করেন। ১৯৪০ এর দশকে চ্যাপলিনকে নিয়ে বিতর্ক শুরু হয় এবং তার জনপ্রিয়তা কমতে থাকে। তিনি সমাজতান্ত্রিকদের প্রতি সহানুভূতিসম্পন্ন বলে অভিযোগ ওঠে, পাশাপাশি তার বিরুদ্ধে পিতৃত্বের মামলা চলাকালে তিনি কম বয়সী অপর এক মহিলাকে বিয়ে করায় তাকে নিয়ে নেতিবাচক প্রচারণা শুরু হয়। তার বিরুদ্ধে এফবিআইয়ের তদন্ত শুরু হলে তিনি মার্কিন যুক্তরাষ্ট্র ছেড়ে সুইজারল্যান্ডে চলে যান এবং সেখানে বসবাস শুরু করেন। তিনি তার পরবর্তী চলচ্চিত্রগুলোতে তার ট্রাম্প সত্তা বিসর্জন দেন এবং মঁসিয়ে ভের্দু (১৯৪৭), লাইমলাইট (১৯৫২), আ কিং ইন নিউ ইয়র্ক (১৯৫৭) এবং আ কাউন্টেস ফ্রম হংকং (১৯৬৭) চলচ্চিত্র নির্মাণ করেন।
নির্বাক চলচ্চিত্র যুগের অন্যতম মৌলিক ও প্রভাবশালী ব্যক্তিত্ব চ্যাপলিন নিজের ছবিতে নিজেই অভিনয় করতেন, এবং চিত্রনাট্য ও সংলাপ রচনা, পরিচালনা, প্রযোজনা এমনকি সঙ্গীত পরিচালনাও করতেন। তিনি তার সকল চলচ্চিত্র ত্রুটিমুক্ত রাখার চেষ্টা করতেন এবং তার আর্থিক স্বাধীনতার কারণে তিনি একটি চলচ্চিত্রের গল্পের বিকাশ ও চলচ্চিত্র নির্মাণে অধিক সময় ব্যয় করতে পারতেন। তার চলচ্চিত্রগুলোতে বৈরিতার সাথে দ্য ট্রাম্পের সংগ্রামের করুণ রসের সাথে স্ল্যাপস্টিক হাস্যরস বিদ্যমান ছিল। কয়েকটি চলচ্চিত্রে সামাজিক ও রাজনৈতিক বিষয়বস্তু ছিল এবং কয়েকটিতে আত্মজীবনীমূলক উপাদান ছিল। চ্যাপলিন তার কাজের পুনঃস্বীকৃতি পেলে "এই শতাব্দীর চলচ্চিত্রকে শিল্প রূপে দাঁড় করানোর পিছনে তাঁর অপরিমেয় প্রভাবের জন্য" তাকে ১৯৭২ সালে একাডেমি সম্মানসূচক পুরস্কার প্রদান করা হয়। শিল্পকলায় অবদানের জন্য তাকে ফ্রান্স সরকার ১৯৭১ সালে লেজিওঁ দনরের কমান্ডার ও রাণী দ্বিতীয় এলিজাবেথ ১৯৭৫ সালে নাইটহুডে ভূষিত করেন। মৃত্যুর পরও চ্যাপলিন তার নির্মিত দ্য গোল্ড রাশ, সিটি লাইট্‌স, মডার্ন টাইমস ও দ্য গ্রেট ডিক্টেটর চলচ্চিত্র দিয়ে অমর হয়ে আছেন। এই চলচ্চিত্রগুলোকে প্রায়ই মার্কিন চলচ্চিত্রের সর্বকালের সেরা তালিকায় স্থান করে নিতে দেখা যায়।
শৈশব
চার্লস স্পেন্সার চ্যাপলিন ১৮৮৯ সালের ১৬ই এপ্রিল জন্মগ্রহণ করেন। তার পিতা চার্লস চ্যাপলিন সিনিয়র এবং মাতা হ্যানা চ্যাপলিন (জন্মনাম: হ্যান হ্যারিয়েট পেডলিংহাম হিল)। চার্লি চ্যাপলিনের জন্ম সম্পর্কিত বৈধ কোনো প্রমাণপত্র পাওয়া যায়নি, তাই তার জন্ম নিয়ে ধোঁয়াশা রয়েছে। সংবাদ মাধ্যম তার জন্মস্থান সম্পর্কে নানা সময়ে নানা রকম তথ্য দিয়েছে। কিন্তু চ্যাপলিনের মতে, তিনি দক্ষিণ লন্ডনের ওয়ালওর্থের ইস্ট স্ট্রিটে জন্মগ্রহণ করেছেন। তার পিতামাতা তার জন্মের চার বছর পূর্বে বিয়ে করেন এবং এতে করে চ্যাপলিন সিনিয়র হান্নাহর অবৈধ সন্তান সিডনি জন হিলের বৈধ তত্ত্ববধায়ক হন। তার জন্মের সময় তার মা-বাবা দুজনেই মঞ্চের সাথে ওতপ্রোতভাবে জড়িত ছিলেন। হ্যানা ছিলেন একজন মুচির কন্যা। তার মঞ্চ নাম ছিল লিলি হার্লি। তার মঞ্চজীবন স্বল্পকাল স্থায়ী ও অসফল ছিল। অন্যদিকে চ্যাপলিনের পিতা চার্লস সিনিয়র ছিলেন একজন কসাইয়ের পুত্র। তিনি গীতিমঞ্চের জনপ্রিয় গায়ক ছিলেন। যদিও চ্যাপলিনের পিতা-মাতার মধ্যে বিবাহবিচ্ছেদ হয়নি, তারা ১৮৯১ সালের দিকে আলাদা হয়ে যান। পরের বছর হ্যানা তার তৃতীয় সন্তানের জন্ম দেন। তার তৃতীয় সন্তান জর্জ হুইলার ড্রাইডেনের পিতা ছিলেন গীতিমঞ্চের বিনোদনদাতা লিও ড্রাইডেন। শিশু জর্জকে ছয় মাস বয়সে তার পিতা নিয়ে যায় এবং পরবর্তী ৩০ বছরের মধ্যে চ্যাপলিনের সাথে তার কোন সাক্ষাৎ হয়নি।